ming030890/wiki-yue-high-quality huggingface dataset:
大同酒家

大同酒家（粵拼：daai6 tung1 zau2 gaa1；英文：Dai Tung Restaurant），之前叫過做廣州園酒家（gwong2 zau1 jyun4 zau2 gaa1），係廣東省廣州市西壕口嘅一間老牌酒樓，喺越秀區沿江西路63、65、67、69號。呢間酒樓之前喺1925年嘅香港成立，不過後尾凈係得返廣州一間響度。呢間酒樓係一間既有廣州特色，又有中西合璧嘅豪華裝飾、集飲食娛樂於一身嘅「老字號」酒樓。大同酒家開業以來，深受政要元首巨商青睞，試過做國民黨四大家族飯堂，中共建政後成為咗接待各國貴賓嘅重要場所。酒家創出嘅大同脆皮雞、海南大群翅、金牌燒乳豬，馳名飲食界。

廣州店
大同酒家喺1938年，日本人入侵中國期間，由日本人中澤親禮開嘅，原名廣州園酒家。喺嗰時就係成日畀啲日本軍佬同啲大企、大公司嘅有錢佬嚟搞。不過到咗1942年，因為酒家話𠲜人工，搞到差唔多執笠先至換咗代理，嗰陣香港酒家大王馮儉生夾埋咗廣州飲食鉅子李銘、譚傑南、陳伯綺等人去投資返渠，裝修過之後重新開業，而招牌就改成香港用嘅「大同酒家」呢個名。裝修過之後，門面一共六個鋪位，正門兩堂樓梯上，重有前後樓梯，睇落就卡士高。由於係華人開嘅，又係粵式口味，大同就開始興旺喇。
喺1945年日本投降之後，第三任波士譚傑南就嗌咗省港澳嘅飲食人才嚟出大同脆皮雞、海南大群翅、金牌燒乳豬、紅燒鮑片等呢啲比較出名嘅菜。而嗰時大同酒家同大三元酒家、大公餐廳一齊，合稱「廣州三大酒家」。當時國民黨啲猛人好似孫科、李宗仁、白崇禧、宋子文、陳立夫、陳果夫、吳鐵城、羅卓英等都係大同酒家嘅座上客。大同嘅脆皮雞、金牌燒乳豬等名菜聲名遠播。
中華人民共和國成立咗之後嘅6年（1955年），由於大同酒家向中央話自願公私合營，結果就變咗廣州第一間公私合營嘅食肆。不過合營咗之後，廣州入面其他大部分嘅百年茶居、茶樓都喺1956～1976年期間消失嗮。而文革期間受到破四舊嘅思想影響，門前嘅對聯俾當局拆咗，甚至連舖名都改成「新風飯店」。不過喺20世紀80年代先至寫返喺酒家嘅3樓嗰度。
呢間酒家喺公私合營咗之後，成日都俾中共嚟接喺世界各地嚟嘅貴賓。喺廣州辦嘅第一屆中國出口商品交易會（1957年9月，而家係中國進出口商品交易會）開幕嗰陣，呢間酒樓都參加咗接待服務。嗰時嘅廣州市長朱光就講咗好多次話：「大同酒家要突出『食在廣州，服務一流』。」
呢棟樓喺設計嗰陣，本嚟係起10層嘅，但係因為日軍入侵，所以起到8樓就冇繼續起。一直到1958年先至起埋嗰凈低冇起嗰兩層。
1984年8月，廣州飲食服務公司同香港富茂有限公司一齊合作搞好大同酒家，不過佢重係搞正宗粵菜，佢挖傳統名菜之餘亦加咗啲香港菜，結果大同酒家啲餸就出嗮名。尤其係大同脆皮雞同娥姐粉果等一批名菜都入咗中國商業部飲食服務局出嘅《中國名菜譜》入面，亦受到好多消費者歡迎。
1993年，呢間酒樓俾中華人民共和國貿易部列為「中華老字號」；再喺1998年俾中華人民共和國貿易局列為中國國家特級酒家。
2016年12月1號，酒樓方面聲稱資金不足，宣布遣散員工，暫停經營，唔少街坊非常不捨。
2018年8月13號，大同酒家重新開業，攞到經營權嘅係賞點集團，定位大同做主打點心同宴席嘅連鎖食府，開業喺廣州天河嘅中信廣場。

香港店
喺香港嘅大同酒家喺1925年開業，位置就喺而家上環德輔道中同文華里交界。呢間酒樓喺1959年同1970年辦過滿漢全席，而家已經執咗笠。

出品
酒家早期有點心大師羅坤、譚鳴；烹飪大師殷耀、龐溢、何明；燒臘師梁冠。渠地落手整過娥姐粉果、薄皮鮮蝦餃、蟹黃幹蒸燒賣呢啲傳統點心，仲有大同脆皮雞、金牌燒乳豬、百花鮮島啲餸菜，喺廣州飲食界好大名氣。喺1950年代，大同脆皮雞同娥姐粉果試過畀中國商業部飲食服務司編嘅《中國名菜譜》收錄。
喺1950年代後，後起嘅名廚王光、麥炳，名點心師徐麗卿等各有建樹。改革開放同香港合作經營陣嘅大同推出過南洋焗蟹煲、生煎琵琶豆腐、 醬爆田雞、香滑麻蓉包等菜品。傳統美點仲有碧玉千層酥、麻香鴛鴦塊、嶺南香荔果、百花牛肉脯、酥皮雞蛋撻、起士拉皮卷等。
酒家嘅化皮燒乳豬（金牌）係最架勢嘅，渠係用10斤嘅豬仔，劏乾淨後配五香鹽、豆醬、汾酒、麻醬呢啲八味醃，等入咗味，再攞炭爐猛火燒，不停搽油上去，同用錘揼，食陣片皮配埋千層餅上筵席，畀讚係廣州同款菜式中嘅極品。

英文名
以下係大同酒家歷嚟用過嘅英文名。廣州嗰間變咗好幾次，而香港嗰間由始至終都係用同一個名。
大同船塢

大同船塢（英文：Cosmopolitan Dock）係香港九龍大角嘴舊時一個船塢，屬和記黃埔旗下，1870年代起好。到1972年，大同船塢閂咗門，原址重建做住宅大同新邨，1974年起好。
大同郡

大同郡（韓文：대동군／大同郡 Taedong gun */?）係朝鮮民主主義人民共和國平安南道嘅一個郡。
大南灣

大南灣（Tai Nam Wan）係香港一海灣，喺青衣南岸，近南灣，舊時有中華電力青衣發電廠。
大南路

大南路 (臺北)：臺灣省臺北市士林區入面嘅大南路。
大南路 (廣州)：廣東省廣州市越秀區入面嘅大南路。
大南路 (溫州)：浙江省溫州市鹿城區入面嘅大南路。
大南路 (德陽)：四川省德陽市綿竹市入面嘅大南路。
大南路 (玉林)：廣西壯族自治區玉林市玉州區入面嘅大南路。
大原崇

大原崇 ，係日本嘅一個男配音員。

配音作品一覽
呢個表唔完整，歡迎加料。
大南山華僑管理區

大南山華僑管理區係中國廣東揭陽一區，面積46平方公里，人口2萬。
大南拓磨

大南拓磨（1997年12月13號—）係日本足球員，打後衞位置，效力磐田山葉。
大南街

大南街（英文：Tai Nan Street），係香港九龍深水埗去旺角嘅一條馬路，由欽州街開始，去到太子道西。街名係嚟自越南大南（峴港）。
大印銀紙

大印銀紙，係香港退役競賽馬，為美國出世嘅灰色閹馬，係香港練馬師高伯新、告東尼嘅馬匹。響2014年12月正式喺香港出賽，跑1400米，由於一出即贏，當時被喻為兩隻灰色神獸嘅其中一隻（另一隻係和順超影）。當時嘅評價，係嗰屆嘅打吡大賽熱門之一。
2016年1月31號，大印銀紙力壓一對蔡約翰馬房賽駒戰利品、詠彩繽紛，勝出董事盃，成功鞏固「灰色神獸」嘅地位。之但係，大印銀紙其後未再交出頭馬，喺2017年嘅年初，同三匹同主馬代代為王、大雄圖、大運起轉投告東尼訓練。
2018年3月1號，大印銀紙被獸醫診斷，證實患上咗右前腿懸韌帶內側分支再次受傷，並且喺3月19號宣布退役。
大原卓丈

大原卓丈（1986年12月6號—）係日本足球員，司職後衞，效力過德島漩渦，盛岡仙鶴，及福島聯。
同志

同志呢個詞語，基本指志同道合（特別係指喺政治方面，包括中國共產黨）嘅人。呢種稱呼係喺19世紀末開始出現；清朝光緒皇帝籌劃戊戌變法時，就叫過變法派嘅大臣做「同志」。之後漸漸成為一定範圍內對人嘅稱謂，會擺喺姓氏或者人名後面；1989年隨著香港人林奕華搞嘅同性戀電影節——《香港同志電影節》嘅出現，漸漸演變為同性戀的代稱。
同德圍南北高架橋

同德圍南北高架橋係中國廣州一條高架橋，喺荔灣區同白雲區嘅同德圍地區。南邊從西灣路口開始，一直去到北邊嘅白雲一綫嗰頭。呢條橋喺2012年12月29號開始喐手起，一直到2014年12月28號先至搞掂。成條高架係雙向4車道。全長3.48公里。
同心

同心 (幾何)，兩樣物件佢哋中心或者中心軸喺同一位置。
同心 (官職)，日本江戶時代嘅一種官職，類似現代嘅警察。
同心縣，中國寧夏回族自治區吳忠市轄下嘅一個縣。
同心縣

同心係中國寧夏吳忠一個縣，總面積4433平方公里，人口32萬。
同德縣

同德縣係中國青海海南藏族自治州一個縣，面積有6494平方公里，人口有5萬。
同德街道

同德街道係中國廣東省廣州市白雲區轄下嘅一個街道，喺白雲區西南部。轄區總面積3.6平方公里，下轄17個社區，常住人口11.2萬人，其中戶籍人口1.4萬人。

參考資料
〈同德街〉。白雲區政府網站。喺2008-07-06搵到。
睇 • 論 • 改 • 歷廣州市白雲區政區行政隸屬：中華人民共和國廣東省廣州市　　區政府駐地：景泰街道街道：景泰街道 | 松洲街道 | 同德街道 | 黃石街道 | 棠景街道 | 新市街道 | 三元里街道 | 同和街道 | 京溪街道 | 永平街道 | 均禾街道 | 金沙街道 | 石井街道 | 嘉禾街道鎮：人和鎮 | 太和鎮 | 江高鎮 | 鐘落潭鎮睇埋：中華人民共和國廣東省鄉級以上政區一覽。
同志偶像

同志偶像（英文：Gay icon）係LGBT社群某啲成員嘅公眾人物。
同德站

同德站（粵拼：tung4 dak1 zaam6；英文：Tongde Station），規劃同施工時期嗌過同德圍站（tung4 dak1 wai4 zaam6；Tongdewei Station），係廣州地鐵8號綫嘅車站，2020年11月26號開放，喺白雲區西槎路近北環高速公路口南邊（同德高架南近粵溪村口）。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪、安檢設施；地下2樓係8號綫嘅月台。佢雖然冇休息室，但係有廁所同母嬰室，都喺月台北邊。

站廳
呢個站嘅東邊係收費區，西邊係免費區通道。收費區入面有好多扶手電梯同樓梯、專用𨋢往返月台都得。車站南北兩邊同中間部份嘅配色都唔同，其中南北兩邊係純白配黑字，中間部份係濃灰大理石配金色鎅字。

月台
呢個站有1個島式月台，喺西槎路近廣州環城高速公路口嘅同德橋南橋腳嘅地底。

商舖同自助服務
呢個站得好少商舖，有便利舖。
另外，鵝掌坦站入面得好少自助服務設施畀乘客用，包括咗自動販賣機、自助便民雨遮；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記做廣州地鐵薈嘅會員嚟查獎分、換獎品嘅服務。
商舖
7-Eleven

出入口
同德站冚唪唥嘅出入口A出入口A出入口 B出入口B出入口 C出入口C出入口
呢個站夾埋有3個出入口，分別係A同B、C。

注意： 喺晚黑最後一班車開走之前嗰5分鐘之內 唔畀入閘坐車（包括埋買車飛）。

規劃
其實呢個站最先喺1997年嘅《廣州市城市快速軌道交通線網規劃研究（最終報告）》講嘅方案A入面嘅4號綫（唔係而家嘅4號綫）嘅車站，就喺而家呢度。但係喺2003年嘅規劃方案入面話，嗰時4號綫就改成而家嘅8號綫車站。之後就變成8號綫西延段嘅車站，就加入咗舊二號綫一分為二嘅工程入面，不過嗰時舊荔灣區近陳家祠一帶喺1997年受1號綫陳家祠站拆遷影響而令居民搬到同德圍一帶住而成聚集地。雖然2005年廣州電視台新聞頻道播出嘅《新聞日日睇》（而家係G4出動）批評到同德圍街坊「出行難」嘅問題，但呢個站淨得個講，嗰時攞咗最早期嘅8號綫確定規劃——淨去到文化公園為止。
隨後無耐，呢個站考慮解決同德圍一帶出行成日華山一條路嘅情況，而確定成爲8號綫北延段一部份，最後重定名做同德圍站，車站同而家個位差唔多。隨後規劃正式落實。

施工
2015年4月18號，車站重喺度起緊。
2014年春節後，車站正式逳手起，成爲8號綫北延段最先開工起嘅站。期間重將西槎路西邊嘅部份綠化帶同將西槎路高架橋南邊到嶺南北街、西槎路交界約100米嘅路面中線向西移咗條車道。
車站名喺2018年8月7號正式改名做同德站。個名係因附近個村一直都嗌「同德」，加上「同德圍」個名係1990年代開發商考慮到嗰時周邊係鄉下地方而以訛傳訛傳出個名；重紀念地鐵通車後，實現同德圍街坊成功「解圍」。車站喺2020年3月31號成功送電，重喺同年7月31號正式三權移交。

開通
2020年11月26號，由於8號綫二期北延工程淨低部份正式開通，呢個站亦正式開放。

2022年4月9～23號，新冠封站。
由於廣州地區喺2022年4月爆發咗武漢肺炎疫情，從2022年4月9號開始而閂咗檔，列車直接飛站。直到同年月23號10:00先至恢復返開放。

利用狀況
鵝掌坦站係主要畀同德社區同粵溪村當地啲居民同村民出入站同附近廠房返放工服務。雖然平時客流唔多，但係一到上落班高峰時，客流程度非常之火爆。
同心圓

《同心圓》（英文：Portrait of Home）係星加坡新傳媒私人有限公司嘅電視劇，由彭耀順、向雲、李司棋、劉謙益、方展發、陳鳳玲等主演，總共100集，2005年播出。
吳三桂

吳三桂（1612年6月8號—1678年10月2號），字長伯，一字月所。遼寧綏中（遼寧省綏中縣）人，祖籍揚州高郵（江蘇省高郵市）。佢係明末清初嘅軍事家同大周（吳周）開國皇帝。
吳三桂最出名嘅事跡係大明崇禎末年守山海關嗰陣投降大清，勾結多爾袞引清兵入關，被封為平西王。之後協助清剿南明勢力，最後重殺埋南明最後一個皇帝永曆帝朱由榔，係中國史上其中一位出名嘅漢奸。晚年佢叛清，發動三藩之亂，並建立大周做周太祖，年號昭武。
康熙十七年八月十七（西元1678年10月2號），吳三桂喺湖南長沙病死，年六十六，死後跟廟號叫做周太祖高皇帝。
吳一里

吳一里（粵拼：ng4 jat1 lei5，英文：Ng Arabella Caroline Yili，2001年10月8號—）係香港女高山滑雪運動員，2017年12月攞到參加2018年冬季奧林匹克運動會嘅資格，成為首位攞到奧林匹克運動會高山滑雪參賽資格嘅香港運動員。

早年生活
吳一里2001年10月8號喺香港出世，老頭係香港人吳家賢，老母係英國裔香港人Ashley，姑姐係香港前賽艇同游水運動員吳家樂（英文：Fenella Ng），參加過1984年（游水）、1988年（游水）同埋2000年（賽艇）夏季奧林匹克運動會。吳一里細個跟老頭老母搬到加拿大卑詩省惠斯勒住。3歲開始喺惠斯勒山滑雪俱樂部（Whistler Mountain Ski Club）學滑雪，其後跟老頭老母返香港住徂幾年，跟住再返加拿大住。吳一里因為好想兼顧滑雪同學業，13歲去徂美國佛蒙特州嘅寄宿學校綠山谷學校（英文：Green Mountain Valley School）讀，喺嗰處跟住瑞士國家隊前教練丹尼爾·科赫（Daniel Koch）學滑雪3年。

國際滑雪總會賽事
2017年11月，吳一里首次參加國際滑雪總會（FIS）搞嘅賽事，喺太陽峰滑雪場（英文：Sun Peaks Resort）舉行嘅女子組大迴轉（英文：Giant slalom）同埋小迴轉賽事攞到第13名同第28名。跟住喺美國週日河渡假村（Sunday River Resort）嘅賽事小迴轉項目最佳成績係第16名，大迴轉就係第42名。2018年1月，吳一里喺戈爾山滑雪場（英文：Gore Mountain (ski resort)）嘅賽事大迴轉同埋超級大迴轉賽事名列第22。

2018年冬季奧林匹克運動會
吳一里喺2017年12月達到奧林匹克運動會高山滑雪賽事嘅B標成績，攞到2018年冬季奧林匹克運動會嘅參賽資格，係香港頭一名攞到奧運會高山滑雪參賽資格嘅運動員。喺開幕典禮吳一里亦做埋香港代表團嘅揸旗手。佢參加嘅項目係女子組大迴轉（英文：Giant slalom）同埋小迴轉，大迴轉賽事以第56名完成，小迴轉賽事就完成唔到。
吳世勛

吳世勛，係大韓民國嘅一個男藝人同埋歌手。
含𡳞

含𡳞（英語：fellatio、fellation、俗稱：blowjob、giving head、sucking off），俗寫做含撚，有時齋講「含」，係口交嘅其中一種，有人用口，或者乃至喉嚨，去含住一個人或者（得極少數人做到）自己嘅𡳞，然後磨擦嚟刺激佢。𡳞分成㞗同膥袋兩部分，要特指含後者，講吊茶包
。
含𡳞可以另人進入性高潮。當兩個人做愛之前，可能會同佢嘅男性伴侶含𡳞，以作為前戲嘅一部分；或當佢係一種激起性慾嘅行為。但係正如大多數性行為一樣，含𡳞可能會傳播性病，但風險就比較低。
男人含𡳞（相）
女人含𡳞（畫）
含𡳞俚

含𡳞俚（亦寫做含撚俚）嘅人；但成日用喺嗌交度，用嚟話好憎嘅人，意思同陷家鈴、仆街仔、死仆街差唔多，但係意思係冇咁強。
吲哚

吲哚（讀音：jan⁵ do²）係一個芳香雜環有機化合物，係一個雙環結構，包含咗一個六元苯環同一個五元含氮嘅吡咯環。因為氮嘅孤對電子參與形成芳香環，所以吲哚唔係一個鹼，性質亦唔同簡單嘅胺。
喺室溫下，吲哚係一個固體。自然情況下，吲哚存在喺人類嘅糞便之中，並且有強烈嘅屎臭味。然而，喺好低嘅濃度下，吲哚具有類似花嘅香味，係好多花香嘅組成部分，例如橘子花，吲哚亦俾人用來整香水。喺煤焦油亦可以發現吲哚嘅存在。
喺好多有機化合物中能發現吲哚結構，比如色氨酸同含色氨酸嘅蛋白質，生物鹼同色素中亦包含有吲哚結構。
吲哚能發生親電取代反應，多取代於3號位。取代吲哚係好多色胺鹼嘅基礎結構，譬如神經傳遞素複合胺、褪黑素、迷幻藥、二甲基色胺、5-甲氧基-二甲基色胺同埋LSD。其他嘅吲哚化合物包括植物生長素（吲哚-3-乙酸），抗炎藥物消炎痛（茚甲新）同埋血管舒張藥物心得樂。
吲哚個名indole係由indigo（靛系染料）同埋oleum（發煙硫酸）所組成，因為吲哚係通過混合靛藍同埋發煙硫酸首次製成。

歷史
拜爾喺1869年設想得吲哚嘅結構
吲哚化學係隨著對靛青嘅研究開始發展嘅，繼而轉化為研究靛紅，然後係羥吲哚。喺1866年，阿道夫·馮·拜爾用鋅粉將羥吲哚還原為吲哚。 1869年，佢假設出吲哚嘅結構，至今仍然被大家公認。
直到19世紀末，某​​啲吲哚化合物亦僅僅係作為重要嘅染料嚟看待。到咗20世紀30年代，啲人對吲哚嘅興趣逐漸增強，因為吲哚作為一個核心基團出現喺好多重要嘅生物鹼中，例如色氨酸同植物激素，到現喺對於吲哚嘅研究仍然好活躍。

吲哚嘅合成
吲哚係煤焦油嘅主要成分，其中220-260℃嘅蒸餾產物係重要嘅工業原料。喺工業上吲哚可以由苯胺同乙二醇喺催化劑存在下嘅氣相反應產生。
反應溫度控制喺200至500℃，產率可高達60%。

鹼性
唔同大多數胺，吲哚幾乎冇鹼性。它嘅成鍵環境同吡咯極為相似，只有好似鹽酸噉嘅強酸至可能將佢質子化，得到嘅共軛酸嘅pKa係-3.6。好多吲哚類化合物（如色胺）喺酸性環境下嘅活性都係噉樣產生嘅。

親電取代反應
吲哚最容易發生親電取代反應嘅位置係3位，佢嘅活性係苯環碳嘅1013倍。例如Vilsmeier-Haack酰化反應喺室溫下會喺3位碳上發生。由於吡咯環上電子富集，往往喺1位氮同2、3位碳都被取代後，苯環上嘅親核取代反應至有可能發生。
蘆竹鹼係一種由吲哚、二甲亞胺同甲醛通過Mannich反應得到嘅常用中間體。佢係3-吲哚乙酸同色氨酸嘅前體。

N位氫嘅酸性同金屬有機鹽
N位氫喺DMSO中電離嘅pKa係21，所以得非常強嘅鹼，諸如氫化鈉或者丁基鋰，至有可能喺無水環境下將佢之去質子化。得到嘅金屬有機鹽（具有非常強嘅鹼性）有兩種在形式。對於難成共價鍵嘅鉀、鈉離子，負電荷集中喺1位氮上；而對於可以成共價鍵嘅鎂（包括Grignard試劑）同（尤其係）鋅，負電荷就集中喺3位碳上。類似嘅，喺極性非質子溶劑譬如DMF或DMSO中，1位氮易受到親電試劑進攻；而喺非極性溶劑譬如甲苯中，就係3位碳更活潑。

碳上氫嘅酸性和2位碳嘅鋰化
2位碳上嘅氫酸性排第二。對於氮被保護咗嘅吲哚衍生物，丁基鋰或二異丙基氨基鉀就專一地喺2位碳上發​​生去質子反應，得到非常強嘅親核試劑。
Bergman同Venemalm 開發出喺唔保護氮嘅條件下喺2位碳上取代嘅反應。
Alan Katrizky 亦曾開發出過類似嘅技術。

吲哚嘅氧化
由於吲哚富電子性，吲哚好易氧化。N-溴代丁二酰亞胺可以選擇性將吲哚氧化為羥吲哚。

吲哚嘅環加成反應
只有2位碳同3位碳上嘅π鍵能夠發生環加成反應。吲哚發生分子間環加成嘅傾向唔高，但其衍生物嘅分子異變就可以有好高嘅產率。例如Padwa et al 通過Diels-Alder反應合成士嘅寧嘅下一步中間體。喺呢個反應中，2-氨基呋喃作為雙烯體，而吲哚作為親雙烯體。
吲哚亦可以發生分子內嘅[2+3] 同[2+2] 環加成反應。
吳

吳越國：亦係五代十國嘅一國，王室姓錢。
越南
吳朝：越南朝代。

地名
吳地，又叫「三吳」，大概喺家下江蘇南部。
江浙，江蘇叫「吳」，浙江叫「越」，「江浙」古時嗌「吳越」。
蘇州簡稱
吳縣，舊時係吳郡、吳州、蘇州嘅治所，1995年改爲吳縣市，2000年改爲蘇州吳中區、相城區。
吳市，日本廣島縣西南部嘅市。
吳站，西日本旅客鐵道吳線喺吳市嘅車站。
吳港，吳市嘅海港。
吳基地，日本海上自衛隊喺吳市嘅基地。

其他
吳語
吳氏，姓氏
日本嗰邊會將比較早從中國傳去日本嘅嘢冠以「吳」，比如和服會嗌「吳服」，漢字日文讀音中有吳音。
吳一嘯

吳一嘯（1911年—1964年7月9號）係廣東鶴山人，香港填詞人。佢曾經為1957年香港一套粵語片《人心博人心》作曲。
太平

太平 (馬來西亞)，馬來西亞一笪地方。
太平鎮，中華地區嘅幾個鎮
太平邨，香港上水一公共屋邨
太平 (年號)，多個
太平站，多處。
太師

太師，輔佐天子之人，亦係官職，負責治邦。周嗰時，與太傅太保合稱三公。到三國魏之後就無權，只係虛銜。
司馬師做晉皇帝，要避諱，曾改叫太宰。
太平公主

太平公主（粵拼：taai3 ping4 gung1 zyu2，665年—713年8月6號）係大唐女政治人物，唐高宗李治同武則天嘅細女，唐中宗同唐睿宗個妹。713年，佢因涉嫌謀反，畀唐玄宗發兵擒獲，最後喺屋企自盡。
奧林匹亞宙斯神像

奧林匹亞宙斯神像係古代世界七大奇蹟之一。佢係一座喺希臘奧林匹亞宙斯神廟嘅宙斯神像，主要用象牙同黃金砌，喺公元前435年由古希臘雕刻家菲迪亞斯整嘅，但座神像喺5世紀唔見咗。
奧朗則布

奧朗則布（Aurangzeb，1618年11月3號—1707年3月3號）係印度蒙兀兒帝國第六任皇帝，1658年到1707年在位，任內統一咗成個印度次大陸。
奧村慶之

奧村慶之（1993年1月21號—）係日本足球員，司職前鋒，效力過鳥取飛翔。
奧朗德

奧朗德（法文：François Hollande，1954年8月12號—）係法國政治人，做過法國總統（2012年5月至2017年5月），屬左翼嘅法國社會黨，2012年第10屆法國總統選舉砌贏咗時任總統薩爾科齊。
2016年12月1號，奧朗德宣佈唔會尋求連任。
太田貴光

太田貴光（1970年7月19號—）係日本足球員，司職中場，效力過富士通，豐田汽車，清水心跳，札幌岡薩多，及Jatco TT。
太甲

太甲（—前1557年），姓子，名至，又叫祖甲，係商朝第四、第六代君王。佢亦都係中國史上第一個復辟嘅君主。

一生
據《史記》記載，太甲在位初年，任用伊尹做宰相，商朝比較強盛。但係太甲三年嗰陣，太甲開始按照自己個脾氣做嘢，以殘暴嘅手段對付百姓、奴隸，伊尹就將太甲流放去桐嘅王宮。三年後，伊尹見太甲改過自新，就鄭重噉將政權交翻畀太甲。太甲復辟之後，沉痛接受教訓，做咗一個勤政愛民、勵精圖治嘅一代聖君。太甲廟號係太宗。
不過，另一本史書《竹書紀年》對呢件事就有唔同嘅描述：
伊尹放逐太甲之後，自立為王，七年後，太甲由桐宮逃走翻去殺死篡位嘅伊尹，並改立伊尹嘅兩個仔伊陟同伊奮繼承伊家。
太白經天

太白經天，太白晝見一種。晝見就係日頭見到太白，經天就指日光日白時，見到太白橫過中天。太白即係金星。太白經天係少見天文現象，一般而言，金星係內行星，天上唔會離日太遠。日間金星嘅光會畀日光掩過，過中天亦係中午前後，日光至盛之時，更加難見到。平時只有日出日落，日光弱嘅時份會見到金星。然而望天金星離日至遠時，係有機會見到太白經天。
星占而言，無頦經天定畫見，都係唔應該光而光，同日爭光，係唔尋常，所以強調「太白晝見，而經天爭明」。現今有時畀人誤解，誤解成金星凌日，咁係搞錯。金星凌日，係金星至黑之時，並唔合與日爭光。
古時知唔尋常，天文官會記載落來。至出名嘅太白經天，關乎大唐玄武門之變。

占
開元占經有專章講太白經天晝見。總體而言、就係兵起亂事換王嘅之象。皆因太白同日爭光，侵犯王權，對王家而言係凶象。

石氏
石氏曰、凡太白不經天、若經天、天下革政、民更主、是謂亂紀、人民流亡。
石氏曰、太白經天、見午上、秦國王、天下大亂。

巫咸
巫咸曰、太白上中、天下有一主之命。又占曰、太白不發中而中。孟月見之、侯王當之。仲月見之、大將軍當之。季月見之、小民當之。又占曰、太白不當過中、是謂絕綱、四國兵起。
巫咸曰、太白晝見、而經天爭明。而兵起、天下驚、強國弱、女主有名。

荊州占
荊州占曰、太白晝見於午、名曰經天、是謂亂紀。天下亂、改政易王、人民流亡、棄其子、去其鄉里。
荊州占曰、太白經天、海內悲泣。九州搖動、奮兵負糧。
荊州占曰、太白夕見、過午亦曰經天、有連頭斬死人、陰國兵強、王天下。女主用事、陽國不利。
荊州占曰、太白再經天、一入中宮、天下更王、國破主絕、期不出三年。
荊州占曰、太白晨出東方、過食時而明、有兵、期四十日。若至日中而明、兵起將行、期三月。
荊州占曰、太白晨出東方而中乃明、亡地之君在東方。若東北方、期六十日。又占曰、太白見東方、上至午、將奪君。又曰、陽國王當位者受之。又占曰、太白見東方、至丙巳之間、小將死。過午、有起霸者。
荊州占曰、太白出、高至巳午之間。士卒勞、有不利軍者、難以得功也。又占曰、太白出西方、上至未、陰國有霸者。若過未及午、陰國王令天下。一曰至午者、陰國王者、當其位者受之。
荊州占曰、太白上至午未間、天下易王、陽國兵強、當其位者受之。又占曰、太白始出辰巳間、為荊楚、正巳殺大將。出午、天下有亡國。出午未間、天下亡王者昌。

其餘
春秋元命包曰、殺失則攻戰刑。故太白逆經天、屠君父、外夷徵。
春秋文曜鉤曰、太白經天、主失樞。
春秋緯曰、彗守角、太白經天。金精之國虛、謀殺作兵。
春秋漢含孳曰、陽弱臣逆、則太白經天。
春秋緯運斗樞曰、太白赤芒、世有過、為大臣三公所乘、則太白經天、有此類、則亡引也。
春秋緯考異郵曰、陪臣行毒、諸謁向尊、則太白經天、主命凶。
京房對災異曰、人君薄恩無義、懦弱不勝任、則太白失度、經天則變。不救、則四邊大動、蠻貊侵也。
孝經鉤命訣曰、天子失兵、則太白經天。
洛書洛罪級曰、太白經天、不日桀侯代政。
天官書曰、太白晝見經天、強國弱、弱國強、女主昌也。
司馬彪天文志曰、太白晝見經天、為兵喪、在大人。
陳卓曰、太白從西方、若東方、上至午、皆為有兵。

甘氏
甘氏曰、太白晝見、天子有喪、天下更王、大亂、是謂經天、有亡國、百姓皆流亡。

巫咸
巫咸曰、太白晝見、是謂陰明、來年強國有喪。
巫咸曰、太白當戶、其百八十日蚩尤出、兵且起、大將在野。

荊州占
荊州占曰、太白晝見、與日爭光、是謂經天、大亂十年、人民流亡、去其鄉。女主昌、執政。近日國、必有喪。日中而見、事必然。
荊州占曰、太白晝見、名曰昭明、強國弱、弱國霸、兵大起、期不出年。

其餘
司馬彪天文志曰、太白晝見、為強臣爭。

玄武門之變
大唐李淵做緊皇帝，有紀錄太白經天見於秦分。而李世民當時係秦王。此現象占為李世民個勢非常之勁，會亂王室。事實當李世民有意做皇帝，而同太子李建成勢成水火。大唐皇帝李淵係支持李建成，而李淵因天文官報有太白經天，而召見李世民，李世民感到要出事，無耐就發動玄武門之變，斬殺亞哥李建成同細佬李元吉。李淵為此鬱鬱寡歡而退位，李世民做皇帝。
開元占經引石氏。「太白經天、見午上、秦國王、天下大亂。」李淵得知太白經天，咁係大件事，而召見李世民。
舊唐書有兩段記載。一段喺傅奕傳。
奕武德九年五月密奏，太白見秦分，秦王當有天下，高祖以狀授太宗。及太宗嗣位，召奕賜之食，謂曰、汝前所奏，幾累於我，然今後但須盡言，無以前事為慮也。
此段記咗太史令傅奕，密奏李淵之事。因為依件事，搞到李世民要急於行事。
另一段見於天文志，亦有大同小異。
九年五月，傅奕奏：太白晝見於秦，秦國當有天下。高祖以狀授太宗。及太宗即位，召奕謂曰、汝前奏事幾累我，然而今後但須悉心盡言，無以前事為慮。
太田雅之

太田雅之（1973年6月17號—）係日本足球員，司職後衞，效力過山形山神。
太白臺

太白臺（英文：Tai Pak Terrace），係香港堅尼地城一條馬路，亦係西環七臺其中一個。
太田賢吾

太田賢吾（1995年11月16號—）係日本足球員，打後衞位置，效力盛岡仙鶴。
太白縣

太白係中國陝西寶雞一個縣，總面積2780平方公里，人口5萬。
國立屏東大學

國立屏東大學係中華民國一間國立大學，本部喺臺灣屏東縣，2014年8月由國立屏東教育大學同國立屏東商業技術學院合併而成。
國立國父紀念館

國立國父紀念館，簡稱國父紀念館，係中華民國臺北市一座紀念國父孫中山嘅建築，1972年5月16號啟用。
蔣中正總統嘅喪禮，同埋蔣經國、李登輝總統嘅就職典禮，都喺呢度搞。
國立圖書館

國立圖書館，又叫國家圖書館，係指由一個國嘅中央政府建立同營運嘅圖書館。國立圖書館通常都唔係公共圖書館，好少可會開放畀公眾借書睇。
大江東去

大江東去 (書)，司徒華2011年出版嘅自傳。
大江東去 (西片)（River of No Return），1954年由瑪麗蓮夢露主演嘅荷里活電影。
大沙地路

大沙地路（粵拼：daai6 saa1 dei6 lou6）係中國廣東廣州嘅東西走向馬路，喺黃埔區大沙地，西邊從中山大道東開始，一直向東到華坑路同信華路嘅交界。

概要
全長4.6km。闊20～36米，雙向2～6車道。馬路西窄東闊，分開咗東、西兩條。

大沙地路嘅兩條道路，起點到終點
大沙地西：從中山大道東開始，一直到港灣路。
大沙地東：從港灣路開始，一直到華坑路同信華路嘅交界。

名
馬路因舊時喺大沙地而改成噉嘅名。

史
條路舊時係一條好窄嘅沙地路。1993年，黃埔區人民政府為咗發展大沙城中心區而整闊咗呢條路。而長度方面，最初從中山大道東一直到石化路為止，而從石化路一直到華坑路同信華路嘅交界路段喺2015年中起好重通車。

特色
呢條馬路喺下沙地區範圍內，好似北京路、惠福東路咁繁華，周邊商舖林立；而靠近石化小區附近有好多政府機構；東延段附近就比較落後，除咗學校之外就乜都冇。
大江埠

大江埠（粵拼：daai6 gong1 fau6），全名大江埠越南邊關風情村，係中國廣西北海嘅一處有原始部落形式嘅自然生態景區，喺銀海區銀灘鎮，北靠江蘇路；南靠浙江路；東靠長沙路；西靠同和·水岸香堤樓盤。
呢個景區喺1980年代屬樟林同古村落遺址、河溝、沙灘、水塘仔、濕地嘅地方。1990年代先後俾村民改造成自然村。2004年俾開發商發現咗兼開發改造成景區重喺2005年12月起好。
佢喺北海當地市民話佢做「野人谷」。主要原因係嗰度屬原始社會型嘅部落仔，既有大江村嘅男婚女嫁習俗，又有疍家居民嘅水上方式，亦有遠古嘅原始人類生活方式同布朗族嘅習俗。尤其喺每年「海洋文化節」同「火把節」有好多客流入場睇。
喺園區入面有個嗌「越南園」嘅地方。入面搞咗好多同越南當地啲人同習俗，及生活嘅方式有關啲嘢。
大江大海一九四九

大江大海一九四九係本龍應台寫嘅書，講二戰末日本投降中國接管台灣同埋之後嘅事。
國際制裁

國際制裁係一國（或多國）對另一國（或另外多國）嘅抵制行動，可以係外交制裁、經濟制裁、軍事制裁或者體育制裁。
國際勞動節

國際勞動節又叫五一勞動節，係世界上大多數國家嘅勞動節，喺每年5月1號。

歷史
1889年7月，響巴黎舉行嘅第二國際第一次代表大會，將5月1號叫做「國際勞動節」，以紀念1886年5月1號，美國35萬人參加嘅大規模罷工同示威遊行。

中國
由1999年開始，將五一國際勞動節加上調休，組成全國放假7日嘅黃金週，再由2008開始，五一國際勞動節加上調休，變為3日嘅小黃金周，國民會利用幾日嘅黃金周去旅行。

香港
香港自從回歸中國以後，五一國際勞動節被列為公眾假期，唔同嘅工會喺當日分別舉行遊行去爭取勞工權益。
國際化同本地化

國際化同本地化（英文：Internationalization and localization），係資訊科技領域入面嘅概念，令電腦軟件適應世界各地嘅語言、地區差異同埋技術需要。
國際原住民日

國際原住民日（International Day of the World's Indigenous Peoples）係晌每年8月9號嘅一個主題日，由聯合國晌1994年設立，為咗提升對原住民權利嘅關注。
國際刑警組織

國際刑警組織（英文：Interpol）係世界性警察組織，開會嗰陣會用英文同法文做官方語言。
成員國有中國、美國、紐西蘭、加拿大、英國、法國、德國等。
國際千克原器

國際千克原器嘅電腦圖像（CG）。旁邊係一把以英寸為單位嘅間尺。同第二啲原器一樣，國際千克原器嘅邊緣各有一道四角凹槽，作用係將腐蝕最小化（雖然圖中只能睇見當中嘅三個角）。
國際千克原器
（International Prototype of the Kilogram，簡稱IPK）係世界質量單位「千克」嘅標準砝碼，目前存放喺法國巴黎郊區嘅國際度量衡局（BIPM）。
國際公斤原器以鉑銥合金鑄造，因為鉑銥合金有膨脹率低、唔易氧化等特點。

國際千克原器
自1889年起，國際單位制將千克嘅大細定義為同國際千克原器嘅質量相等。IPK由一種鉑合金製成，呢種合金叫「Pt‑10Ir」，即百分之九十鉑及百分之十銥（按質量比）；然後將呢種合金用機器造成39.17mm嘅直立圓柱體（高度=直徑），噉樣做可以將表面積減至最低。比起純鉑嘅檔案局千克，新加入去嘅百分之十銥改善咗硬度，但同時保留鉑嘅好多長處：對氧化嘅高度抵抗性、極高密度、良好嘅導電與導熱性以及低磁化率。IPK同佢六件姐妹複製品都被存放喺國際度量衡局（BIPM）位於巴黎郊區嘅總部下層嘅儲藏室之中，有環境監控嘅夾萬入面。開夾萬需要三條被分開保管嘅鎖匙。IPK嘅正式複製品可以畀第二啲國家作佢哋嘅全國標準之用。呢啲複製品大概每五十年就要同IPK比對一次。
IPK係1879年製造嘅三個圓柱體之一。1883年，IPK嘅質量被發現同八十四年前嘅檔案局千克嘅一致，並喺1899年嘅第一屆國際度量衡大會中被正式指定為千克。維也納標準海水（有嚴格同位素控制嘅純淨水）密度嘅現代測量指出一立方分米嘅水，喺最大密度時（3.984°C）比一千克只差25.05ppm。呢個微小嘅差別，同IPK同檔案局千克質量一致呢個事實，說明咗超過209年前班科學家喺量度水密度及製造檔案局千克嘅技藝係相當高超嘅。

國際千克原器嘅穩定性
各原器隨時間嘅質量變動。其中K21–K40係各國嘅國家原器，K8(41)號原器被偶然地標成41號，但佢嘅配件都帶有正確嘅編號8。由於並冇被標為8號嘅原器，呢個原器就被稱為8(41)號，同K32為IPK嘅姐妹複製品。所有質量變動都係相對於IPK嘅。1889年嘅原值偏移量都被相對於IPK地零化。以上嘅量度都係相對嘅；並冇可以判定以上邊個原器係相對於大自然最穩定嘅歷史數據。好可能，喺呢一百年間所有原器嘅質量都增加咗，而K21、K35、K40同IPK只係比第二啲嘅增加得少啲啫。
定義來上話，IPK質量嘅量度值誤差為整零；IPK就係千克。然而，IPK因時間而成嘅質量變量，可經由比對世界各地正式複製品質量判定出來，呢個過程被稱為「定期核準」。例如，美國擁有四個90%鉑/10%銥嘅千克標準儀，其中K4同K20係1884年製嘅原批四十個複製品嘅其中兩個。K20被指定為美國嘅國家首席標準。呢兩個原器，同第二啲國家嘅一樣，都要定期送返BIPM作質量核準。
冇一個複製品嘅質量準確地等於IPK；佢哋嘅質量經過校準，得出嘅偏差值會被存檔。譬如，美國嘅國家首席標準K20，1889年最初嘅正式質量為1kg − 39µg；亦即係話K20比IPK輕39µg。1999年嘅上一次核準指出佢質量準確地等於1889年嘅原值。同呢種小差異相當唔同嘅係，美國嘅檢核標準，K4嘅質量持續地相對於IPK下降——噉都係有原因嘅。檢核標準比首席標準常用得多，所以好容易被刮及受到各種磨損。K4最初送抵時嘅正式質量為1kg − 75µg，但到1989年經正式校準後質量為1kg − 106µg，而十年後就係1kg − 116µg。喺呢一百一十年間，K4相對於IPK輕咗41µg。
除檢核標準可能受到嘅一般磨損外，就算被小心收藏嘅國家原器都會因為唔同原因，而產生相對於IPK嘅質量變動，當中原因有已知嘅，亦有未知嘅。由於IPK同佢嘅複製品都被存放於空氣中（雖然有兩層或以上嘅鐘罩），佢哋都係會經由表面吸附大氣層中嘅灰塵而獲得質量。因此會用一種稱為「BIPM清潔法」嘅方式來清潔佢哋，呢種方法係BIPM喺1939至1946年間開發嘅，步驟包括用沾有等量乙醚同乙醇嘅油鞣革輕抹，用蒸餾過兩次嘅水進行蒸氣清潔，以及畀原器喺核準前先放七至十日。
至2011年，國際千克原器嘅重量可能少咗大約五十微克。

臺灣
目前喺國立臺灣高雄科學工藝博物館中有一公斤副原器，係日治時期所遺留，原交由臺灣度量衡檢驗所管理，轉由經濟部標準檢驗局，之後喺2001年捐贈畀科學工藝博物館。
臺灣國家度量衡標準實驗室喺1995年向國際度量衡局買到國際質量最高標準嘅鉑銥公斤原器，編號七十八，係而家臺灣嘅國家質量標準。

中國大陸
中國大陸嘅千克原器係1965年從英國引入，編號60，1986年被批准為國家質量基準，編號：GJJ（力）0101。
千克作證基準砝碼係質量基準嘅組成部分，1984年從英國引入，編號64，1986年批准為質量作證基準，編號：GJJ（力）0151。
千克副基準砝碼係1967年由中國計量科學研究院自行研製，編號9，佢係直徑同高度相等嘅直圓柱體，用不銹鋼造，體積為126.6006cm3，質量標稱值為1kg。1967年首次檢定結果為1公斤-1.94mg，檢定精度為0.04mg。1986年批准為質量副基準，編號：GJJ（力）0152。

香港
香港政府創新科技署轄下嘅標準及校正實驗所擁有國際千克原器嘅第75號複製本，用作香港嘅質量參考標準及普及質量單位。
國際勞工組織

國際勞工組織（International Labour Organization，簡寫ILO）係聯合國嘅一個專門機構，管理國際勞工事務，1919年成立，1946年成為聯合國的專門機構。
國際勞工組織喺1969年攞諾貝爾和平獎。
威斯康辛大學麥迪遜分校

威斯康辛大學麥迪遜分校（英文：University of Wisconsin–Madison，威大）係喺美國威斯康辛州嘅一間公立大學。
威氏鷸

威氏鷸（Gallinago delicata)） 係鷸科沙錐屬嘅一種雀，分佈喺加拿大同美國北部。
威水會

《威水會》（Glorious Club），係香港電視娛樂製作嘅長者文化節目，2017年10月15號到2017年4月8號逢禮拜日08:00-08:30喺ViuTV播，主持係陳慧敏。節目會有長者jam歌，又講下舊時嘅歌曲同歌星帶動過嘅服裝潮流、消遣娛樂同活動等等嘅流行文化。
威明頓

威明頓（英文：Wilmington），係美國特拉華州最大城，住咗7萬人。
威末

威末（英文vermouth）係酒一種，加咗乾料令佢唔同味，主要係紅色同白色嘅。會用來做鷄尾酒，好似馬天尼咁。
最初喺18世紀末同埋19世紀初喺意大利同法國出現，初初佢係用作教會嘅藥用祭酒，去到19世紀後期，就成為咗好多雞尾酒嘅重要成分。
威樂控股

威樂控股有限公司（港交所前編號：0873）係一間香港建築公司。主要業務係屋內設計、銷售廚櫃產品等。公司喺1997年12月17號掛牌，直至1998年7月2號停牌。主要係因為涉及財務欺詐、做假帳、挪用公款等罪名。
按《證券上市規則》第17項，公司喺2000年12月17號撤銷上市，係香港史上比較「短命」嘅上市公司之一。
威斯康辛州

威斯康辛州（英文：Commonwealth of Wisconsin），又叫威斯康星州，係美國嘅一個州，1848年加入美國，首府麥迪遜。
威斯登交匯站

威斯登交匯站（英文：Willesden Junction station）係英國倫敦地下鐵必嘉老綫嘅車站，屬第2同3收費區，喺大倫敦布倫特區。
威斯康辛州藍皮書

威斯康辛州藍皮書（Wisconsin Blue Book）係美國雙年期刊，美國立法參考書，紀錄威斯康辛州當地政府、經濟、人口統計、地理同歷史。1953年創刊，1995年開始亦喺網上刊登。
威斯特布路浸信會

威斯特布路浸信會（Westboro Baptist Church 簡稱 WBC）係由 Fred Phelps 創立嘅一個基督教教會，雖然佢叫浸信會，但其實同浸信會冇聯繫，最主要活躍喺美國肖尼縣托皮卡。
呢個教會有一個叫 GodHatesFags.com 嘅網站，專門引用聖經內容，譴責同性戀、雙性戀、變性行為。
WBC 嘅教友好鍾意得閒無事，就會去啲同性戀集會或者遊行，然後舉一啲示威牌，上面寫住啲 God Hates Fags（神最憎同性戀1）、God Gave Fags Up 重有 Thank God For Aids（感謝神賜下愛滋病）嘅標語。佢哋認為美國如果唔禁止同性戀，美國遲早會滅亡。
佢哋認為美國所有麻煩嘢，例如颶風 Katrina、911咁，都係由於縱容同性戀而嚟，所以佢哋曾經試過去911事件入面，世貿中心遺址度，公開感謝上帝利用911事件懲罰美國，之後開始喺美國穿州過省，去一啲美國軍人陣亡嘅喪禮度示威，結果令美國好多個州都發出禁令，禁止任何人喺喪禮範圍入面示威，而美國聯邦公墓更加唔准示威。

註解
註 1:  Fags 喺英文入面，係對同性戀一個好侮辱性嘅叫法。
威士忌角爹

威士忌角爹（英文whisky cocktail）係酒水一種，係角爹一類，酒係威士忌。
威力提升

喺打機用語上，威力提升（power-up，粵拼：paau1 waa1 ap1）係遊戲道具一種。喺用咗一個威力提升之後，個角色會暫時提升能力值或者得到某啲勁嘅狀態效果。例如喺多隻超級瑪利奧遊戲入面，玩家食咗無敵星之後可以暫時進入無敵狀態。
威化

威化（英文：Wafer）係種夾心餅乾，有時會同雪糕一齊食。威化通常係長條形，表面鋪滿細方格，中間有兩到三層甜餡（好似果占、朱古力、花生醬）。
威化島

威化島係朝鮮半島北部鴨綠江上面一個島，由北韓新義州管，面積12.27平方公里。
威利·赫斯

威利·赫斯（德文：Willy Hess，1906年10月12號—1997年5月9號）係瑞士音樂學家同作曲家，以貝多芬研究著稱。
赫斯嘅代表作係發表貝多芬生前嘅作品，其中包括咗早前《貝多芬全集》（Beethoven Gesamtausgabe）未見過嘅好多作品。
國際消費者權益日

國際消費者權益日（粵拼：gwok3 zai3 siu1 fai3 ze2 kyun4 jik1 jat6；英文：World Consumer Rights Day）係一個保護國際地區嘅消費者權益嘅日子，一般喺每年嘅3月15號先至搞嘅活動。

背景
由於現代工業化喺度猛咁發展，加上嗰啲生產嘅技術已經越嚟越新，搞到好多消費品都出咗嚟，而消費市場就成日魚龍混雜（唔知嗰樣嘢係堅定流嘅），結果搞出咗好多同消費意外同難有關嘅大龍鳳出嚟。搞到消費者嘅權益有得震就冇得瞓。而國際消費者協會就喺1960年正式成立咗。

提出舉辦
喺1962年3月15號，嗰時嘅美國總統約翰甘迺迪喺眾議院入面發佈咗一份按消費者賬單權（英文：Consumer Bill of Rights）嘅協議嚟保護消費者嘅權益。而消費者權益協會嘅發言人——晏華化造就提出咗遵守世界各地嘅消費者權益，話要成立「國際消費者權益日」。結果喺1983年3月15號嗰日開始，眾議院正式通過決議，將每年嘅3月15號定為「國際消費者權益日」。

意義
美國嘅眾議院之所以開呢個主題日，係因為宣傳國際消費者嘅聯盟組織同推廣佢嘅活動，嚟睇實嗮喺全世界範圍入面同維護消費者權益有關方面嘅工作。重希望喺全世界各個國家入面要搞好呢方面嘅努力同埋合作。
國際疾病分類

國際疾病分類（International Classification of Diseases，ICD）係一個全世界都用緊嘅流行病學、健康管理同埋臨牀醫學嘅斷症工具。佢係由聯合國下轄嘅專門協調健康問題嘅權威機構-世界衞生組織嚟到維護管理嘅。 ICD開初係愛嚟做一個醫療保健分類系統嘅，佢畀出咗一整套嘅斷症代碼，用嚟將啲病分類，包埋細分唔同嘅症狀、異常發現、身體唔妥、社會情況有或者一啲外在嘅因素等等。呢個噉樣嘅系統，佢嘅目的係愛嚟將啲健康狀況細分成唔同嘅類，然之後分畀佢哋一個長六個卦嘅代碼，因此一啲相似嘅病就會有同樣嘅代碼。
國際獅子會

國際獅子會（英文：Lions Clubs International，縮寫：LCI）係國際慈善組織，1917年喺美國芝加哥成立，至2020年喺世界各地有超過四萬個分會同過百萬個會員。

港澳獅子會
國際獅子會喺1955年設立「港澳303區」，開始喺香港同澳門設立獅子會分會，並喺兩地起咗幾個獅子亭。
國際煤機集團

國際煤機集團（International Mining Machinery Holdings Limited，港交所前編號：01683）喺2006年成立，係中國嘅挖煤機械裝備生產商，主要生產掘進機、採煤機同埋刮板輸送機。主席Thomas H. Quinn，行政總裁陳其坤。
2010年2月，國際煤機集團喺香港聯合交易所招股上市，招股價港幣4.88，集資25.4億，上市第一日（2月10號）股價跌咗13%。
2011年12月23號，國際煤機集團話美國重型礦業設備制造商久益環球向公司提出全面收購已經攞到中華人民共和國商務部反壟斷局發出無條件書面批准，久益環球會按每股8.5港元嘅價錢，向公司提出強制性收購要約。國際煤機會做久益環球嘅全資附屬公司，按上市規則由香港聯合交易所退市，上市時間得兩年左右。
國際焊接學會

國際焊接學會（The International Institute of Welding）係一個國際性嘅科學同工程機構，專門係喺燒焊、銅焊同相關技術。佢嘅成員包括唻自世界各地嘅國家級燒焊協會。國際焊接學會喺1948年由13個國家級協會一齊成立。到2011年，佢嘅成員已經擴大到55個國家級協會。
國際直接撥號

國際直接撥號（英文：International Direct Dialling，IDD）係指唔通過接線生而直接打國際長途電話。號碼由國際冠碼（又叫接入號，中國大陸00，香港有001等幾種，美國係011，喺手機上可以全部直接用加號代替）+國際電話區號+國內電話號碼三部分組成。
大亞灣經濟技術開發區

大亞灣經濟技術開發區係中國廣東惠州一區，面積24平方公里。
大井健太郎

大井健太郎（1984年5月14號—）係日本足球員，司職後衞，效力磐田山葉。
大井麻利衣

大井麻利衣 ，係日本嘅一個女藝人同埋配音員。
大亨小傳

《大亨小傳》（The Great Gatsby）係一本由美國作家費茨傑羅（F. Scott Fitzgerald）寫嘅1925年小說，用1920年代嘅紐約同埋長島做背景。
大亞灣

大亞灣（Daya Bay，舊時叫 Bias Bay）係中國一個喺廣東南岸嘅灣，大約喺 22°35′43″N 114°32′35″E﻿ / ﻿22.5953°N 114.5431°E﻿ / 22.5953; 114.5431。佢喺大鵬半島東面，同平海北面嘅半島，夾成深入大灣。大清時歸入歸善縣，家下分歸數區。佢西面係深圳龍崗、北面係惠州惠陽、東面係惠東。灣入面嘅島仔星羅棋布。
喺龍崗嗰邊，有中國大陸最早兩座核電廠之一，大亞灣核電廠。而惠陽有其中一個亞洲最大嘅煉油設施。

史
中華民國早年，呢度有好多海盜騎劫輪船。
日本侵華打廣州嗰時，日本軍係喺大亞灣登陸打過去。佢哋喺一九三八年十月十二號登陸，然後北上打惠州、博羅，再向東打埋石龍、增城，到十月廿一號攻入廣州。
大亞灣石化工業區

大亞灣石化工業區係廣東惠州一個石油化工基地。埃克森美孚有份起其中一間石化工廠。
奧陶紀

奧陶紀係古生代入面第二個紀，響4.85億年到4.43億年之前，即係響寒武紀之後、志留紀之前。
地質時代
奧雷斯特斯

奧雷斯特斯（粵拼：ou3 leoi4 si1 dak6 si1，希臘文：Ὀρέστης），係希臘神話入面阿伽曼農個仔。
奧金寶

奧金寶，香港樂壇人士，曾經攞過十大中文金曲金針獎。
奧雲

奧雲（Michael Owen，1979年12月14號—），係英倫前足球員，司職前鋒。

球員生涯
佢響利物浦出身，早響1998年FIFA世界盃就已經上位，當時佢對住阿根廷就攞到一個世界波。2001年利物浦贏得足總盃、聯賽盃同歐洲足協盃，奧雲重因此贏得歐洲足球先生。所以佢嘅轉會傳聞，就響呢個時候開始出現。但利物浦曾經話過，奧雲一隻腳已經值二千五百萬英鎊。
佢響2004年轉會皇家馬德里，但佢呢次轉會係失敗嘅，因為皇馬當時已有好多攻擊球員，好似施丹、朗拿度等等，奧雲因而冇咩上陣機會。
2005年佢轉會紐卡素，但係佢不停受傷，加上紐卡素管理混亂，奧雲嘅前景一直受到關注。2009年紐卡素降班，奧雲以自由身加盟曼聯。2012年9月轉投史篤城。2013年5月掛靴。
奧馬哈

奧馬哈（英文：Omaha），係美國內布拉斯加州最大城，住咗45萬人。
奧體中心

廣東奧林匹克體育中心：喺廣州天河區。
惠州奧林匹克體育中心：喺惠州惠城區。
江蘇
南京奧林匹克體育中心：喺南京建鄴區。
徐州奧林匹克體育中心：喺徐州雲龍區。
浙江
杭州奧林匹克體育中心：喺杭州蕭山區。
寧波奧林匹克體育中心：喺寧波江北區。
北京
國家奧林匹克體育中心：喺朝陽區。
山東
濟南奧林匹克體育中心：喺濟南歷下區。
河北
河北奧林匹克體育中心：喺石家莊正定縣。
秦皇島奧林匹克體育中心：喺秦皇島海港區。
承德奧林匹克體育中心：喺承德雙橋區。
遼寧
瀋陽奧林匹克體育中心：喺瀋陽渾南區。

車站
奧體中心站：多處。
奧陶加

奧陶加（英文：Autauga County）係喺美國阿拉巴馬州嘅一個縣。
埃及狼

埃及狼（學名：Canis lupus lupaster）係犬科犬屬嘅其中一個亞種。
埃及禿鷲

埃及禿鷲（Neophron percnopterus），又叫白兀鷲，係鷹科白兀鷲屬嘅唯一一種雀，主要分佈歐洲西南部、非洲中部同南亞。
埃及學

埃及學（粵拼：oi1 kap6 hok6，英文：Egyptology）係研究古埃及文化（日常生活、語言、文學、歷史、宗教、文化同藝術、經濟、法律、道德同精神文明）嘅學科。
埃及第七王朝

埃及第七王朝（英文：7th Dynasty of Egypt），係古埃及嘅一個王朝，喺大約公元前2181年開始。呢個王朝究竟係咪真係存在過有爭議。
埃及文

一份喺1870年代由基奧格·毅伯斯發現嘅聖書體埃及文手稿，上面記載徂包括哮喘在內嘅一啲疾病嘅療法。手稿宜家收藏喺美國國立醫學圖書館。
埃及文，又叫古埃及文，係古埃及用嘅語文，屬亞非語系，可以分做聖書體、僧侶體、世俗體幾類字。
埃及新王國時期

埃及新王國時期（粵拼：oi1 kap6 san1 wong4 gwok3 si4 kei4），係古埃及史上嘅一個時期，喺公元前16世紀建立，公元前11世紀滅亡。
埃及第一王朝

埃及第一王朝（英文：1st Dynasty of Egypt），係古埃及嘅一個王朝，喺大概前3150年開始，大概前2890年結束。佢嘅首都喺提尼斯。

法老一覽
那爾邁
可能同美尼斯係同一個人。
荷爾-阿哈
哲爾
傑特
美麗奈茨
攝政，有可能係女法老。
登
阿涅德吉布
瑟莫赫特
卡
斯內弗卡拉
統治期好短，喺王表中嘅時間順序仲未搞清楚。
荷魯斯鳥
統治期好短，喺王表中嘅時間順序仲未搞清楚。

參攷書
劉文鵬（2000年）：《古代埃及史》，北京：商務印書館ISBN 7-100-02865-5
Kuhrt, Amélie (1995), The Ancient Near East: c. 3000–330 BC, London: Routledge, ISBN 978-0-415-01353-6.
Shaw, Ian (2000), The Oxford History of Ancient Egypt, Oxford: Oxford University Press, ISBN 0-19-280458-8
埃及指南歷史指南
呢篇埃及第一王朝係同埃及有啦掕嘅楔位文章，重未搞掂嘅。麻煩你幫手補充佢嘅內容。
呢篇埃及第一王朝係同古埃及有啦掕嘅楔位文章，重未搞掂嘅。麻煩你幫手補充佢嘅內容。
埃及神戰

《埃及神戰》（粵拼：oi1 kap6 san4 zin3，Gods of Egypt）係套2016年嘅美國奇幻片，由亞歷士普羅亞斯做導演。主演係尼古拉高斯達華竇、賓頓韋斯、謝拉畢拿同查域保斯曼。
孟昭娟

孟昭娟（英文：Meng Zhao Juan；1989年12月14號—）係香港女子單車運動員。

簡歷
孟昭娟來自內蒙古通遼奈曼旗，2006年移居香港。
2010年11月，孟昭娟代表中國香港參加2010年亞洲運動會，出戰女子爭先賽，最後喺決賽攞到第7。
2017年9月，孟昭娟代表香港隊出戰第13屆全國運動會，喺女子公路個人賽獲得一面銀牌。賽後，佢表示會休息，暫別港隊。佢身體多處受傷。前一年佢喺亞洲錦標賽前練習炒車，導致頭骨骨裂，神經受損，右耳失去一半聽力，長期耳鳴，因此休息兩個月。全運前3個月，佢又炒車，造成左肩骨折。從炒車、手術到恢復訓練得9日，佢好大壓力。到全運比賽，骨嘅鐵釘同鋼板都未拆。
孟晚舟案

孟晚舟案始於2018年12月1號加拿大警方應美國司法互助要求，逮捕喺溫哥華轉機嘅中國華為副董事長兼 CFO 孟晚舟，引發涉及中、美、加三國嘅司法、政治、外交事件。
2018年12月1號，孟晚舟被逮捕嗰陣面臨美國紐約東區聯邦地區法院嘅指控。初時加拿大未明確指出逮捕孟晚舟嘅理由，不過好多傳媒都報導指出孟氏好可能係因華為涉嫌違反美國出口管制，向伊朗出售「敏感科技」，並「以假賬資料掩護」而被捕。事後，中華人民共和國駐加拿大大使館喺12月6號表示堅決反對並強烈抗議，向美國同加拿大兩國提出嚴正交涉，要求佢哋立即恢復孟晚舟嘅人身自由。12月8號，中華人民共和國外交部副部長樂玉成緊急召見加拿大駐華大使麥家廉，表達咗相同嘅訴求。12月9號，中國外交部又緊急召見美國駐華大使布蘭斯塔德，就美方要求加方拘押喺加拿大溫哥華轉機嘅華為公司負責人提出嚴正交涉同強烈抗議。12月11號，孟晚舟獲英屬哥倫比亞省高等法院批准保釋，案件延期到2019年2月再審。
2019年1月28號，美國代理總檢察長惠特克、商務部長羅斯、國土安全部部長尼爾森，同埋聯邦調查局局長克裡斯托弗·亞瑟·雷，喺美國司法部舉行聯合新聞發布會，宣布正式要求引渡孟晚舟，又以23項罪名起訴華為。
2020年5月23號，喺長達500日嘅保釋之後，加拿大法院宣佈，引渡案嘅第二階段聆訊排期到2021年3月審結，加拿大總理朱斯坦·杜呂多被問到呢單案嗰陣，佢強調加拿大係司法獨立國家。2020年5月23號，孟晚舟同親友、同事喺英屬哥倫比亞省高等法院門前嘅梯級上影相，張相入面大家擺出大拇指同勝利手勢。
2020年5月27號，英屬哥倫比亞省高等法院裁決孟晚舟敗訴，呢單引渡案符合「雙重犯罪」標準，法院將繼續審理呢單引渡案。孟晚舟要留喺加拿大參加之後嘅聽證並且等待新嘅審判結果。
2020年8月，孟晚舟申請發布更多同佢逮捕同審訊有關嘅機密文件嘅請求被加拿大聯邦法官否決，理由係同呢單案件無關。
孟毅

孟毅，香港親中派政治人物兼社會福利界人士。

選舉經歷
喺2021年9月，佢成為香港特别行政區選舉委員會社會福利界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
孟拉

孟拉（粵拼：maang6 laa1，越南文：Mường La）係越南山羅下轄嘅一個縣。
孟東波

孟東波（粵拼：maang6 dung1 bo1；簡化字：孟东波；1919年—2001年）係中華人民共和國政治人物，江蘇無錫人。1938年加入中國共產黨。做過淮北行署秘書長、蘇皖邊區民政廳副廳長。中華人民共和國建國後，歷任華東軍政委員會副秘書長，冶金部基建司司長，四川省冶金工業廳廳長、省經委主任，中共渡口市委書記，四川省副省長、省第六屆人大常委會副主任。係第五屆全國人大代表。
孟東波個女孟軍係華為創辦人任正非元配。外孫女孟晚舟，外孫仔孟平。
孟查

孟查（越南文：Mường Chà）係越南奠邊下轄嘅一個縣。
孟德爾定律

孟德爾定律（Mendelian inheritance）係由孟德爾提出嘅三條定律，講到有關遺傳性質嘅特徵點樣由父母傳去仔女度。
孟德爾定律有三條：
顯性法則：有啲對立基因係顯性嘅，如果有隻生物有最少一粒顯性嘅對立基因，個樣會似顯性基因噉嘅；
分離定律：配子形成嗰陣，每隻基因嘅對立共因都會分離，令到粒配子淨係帶有其中一款對位基因；
獨立分配定律：唔同特徵嘅基因可以喺配子形成期間獨立噉做分離。
孟昂

孟昂（越南文：Mường Ảng）係越南奠邊下轄嘅一個縣。
大分子

蛋白質 ―― 一嚿大分子。
大分子（粵拼：daai6 fan1 zi2，Macromolecule），或者高分子，指相對分子質量喺5000以上，甚至超過百萬嘅生物學物質，就好似蛋白質、核酸、多醣等。佢同生命嘅活動關係好有啦掕，畀人認為係由單體嘅簡單分子單位所組成。
大凶兆

《大凶兆》（英文：Harbingers of Doom）係香港電視廣播有限公司製作嘅資訊同訪談節目，成個節目一共11集，由李燦榮、張可頤主持。個節目喺2011年6月4號起逢星期六22:30-23:00喺翡翠台、高清翡翠台播出，頭3集係一個鐘加長版，由22:30~23:30播出。
大分三神

大分三神（日文：大分トリニータ）係日本一支職業足球隊，日本乙組職業足球聯賽（J2）球隊之一。球會根據地係大分縣，主場係大分體育公園綜合競技場。

史
1994年成立。1999年加入日本職業足球聯賽。
大分市

大分係日本大分縣縣治，亦係個中核市，人口48萬。
大冬瓜

趙得福夫婦借分身家之名，吞咗細佬得祿嘅家產，重將得祿趕去馬騮山耕田。得祿喺田度發現一個大冬瓜，有一隻馬騮王用一個神鑼同佢交換。原來個神纙能完成佢哋嘅任何願望，得祿用個神鑼變咗啲農具出來改善生活之後，重不念舊惡，慷慨咁將個神鑼送畀得福兩夫婦。可惜得福老婆貪得無厭，最後重俾神鑼放火燒死。
大冶

大冶係中國湖北黃石市一個縣級市，總面積1566平方公里，人口92萬。
孫錫久

孫錫久（韓文：손석구，1983年2月7號—），或者翻譯做孫錫求，係位韓國男演員。佢喺美國同加拿大完成學業，因此佢嘅英文好流利。喺2005年，喺韓國軍隊服緊兵役嘅孫錫久自願被派遣到駐伊拉克宰桐部隊服役。喺2017年，因為佢同裴斗娜一齊出演《超感8人組第二季》而逐漸獲得咗關注。喺2022年，孫錫久喺電視劇《我的解放日記》裏面飾演“具氏(具先生)”一角而廣為人知。喺佢嘅人氣飆升咗之後，佢喺2022韓劇品牌大賞裏面攞咗最佳男演員獎。